Yom (yoʻldagi manzil)
Yom (moʻgʻ.: Өртөө, Örtöö, nazorat punkti) pochta tizimi yoki ta'minot nuqtasidagi xabarchi tizimi. Oʻqtoy Xon tomonidan keng qoʻllanilgan va kengaytirilgan. Keyingi Buyuk xonlar va xonlar tomonidan ham qoʻllangan. Toʻxtash punktlari moʻgʻul qoʻshinlari xabarchilari uchun oziq-ovqat, boshpana va zaxira otlar bilan ta'minlangan. Oʻqtoy Xon Yomga alohida e'tibor bergan. Chunki moʻgʻul qoʻshinlari tez yurgan, shuning uchun ularning xabarchilari kuniga 200-300 km masofani bosib oʻtishi kerak edi. Tizim axborot almashish va razvedka jarayonini tezlashtirish uchun ishlatilgan. Bu tizim Oltin Oʻrda parchalanganidan keyin Chor Rossiyasida saqlanib qolgan.